Subject: Vs: Intervjuu veebiväljaandele Tervisegeenius
From: "Kristi Sarap" <[email-masked]>
To: "Triin Raestik" <[email-masked]>
Date: Thu, 26 Feb 2026 13:02:43 +0200

Tere, Triin!

Ravimaimeti poolt vastab statistikabüroo spetsialist Marju Sammul.

Rõhutame kindlasti, et meie vastustest koostatud artiklis/blogipostituses me 
ravimiettevõte Roche’iga seotud olla ei saa ega soovi, seega palume seda 
jälgida.

Panen vastused küsimus-vastus vormis.

1.	Milline on Ravimiameti hinnangul ravimiresistentsuse hetkeseis Eestis, 
võrreldes teiste Euroopa riikidega?

Ilmselt võiks seda küsida Terviseametist (Liidia Dotšenko), kes edastab 
vastavad andmed kogu Eesti kohta Euroopa Haiguste Ennetamise ja Tõrje 
Keskusele (ECDC).

2.	Kas ja milliseid konkreetseid samme astub Ravimiamet, et ohjeldada 
ravimiresistentsuse levikut Eestis?

Antibiootikumide sihipärase kasutamise tagamine (st retseptiravim ainult 
arsti määratuna), ravimiteabe kaasajastamine (õige annus, annuse intervall 
ja ravi kestus), teavitustöö ravikuurist allesjäänud antibiootikumide õige 
hävitamise kohta (apteek või jäätmekäitlusjaam) ja selle kohta, et 
antibiootikume ei tohi anda teistele kasutamiseks jpm. Antibiootikumide 
resistentsuse teadlikkuse tõstmise kohta teave meie kodulehel, 
sotsiaalmeedias ja kampaaniates.

Ravimiamet kogub igal aastal nii inimestel kui loomadel kasutatavate 
antibiootikumide kasutamise andmeid, mida teised osapooled saavad kasutada 
seireks, järelevalveks ja otsuste tegemiseks. Lisaks panustame „Inimtervise 
AMR tegevuskava“ koostamisesse, osaleme antibiootikumide kasutamise ja 
ravimite kättesaadavusega seotud rahvusvahelistes töögruppides. Oleme 
juhendajate-õpetajate rollis Tartu Ülikooli farmaatsiaõppes.

Meie kokkuvõtted ja eraldi rubriigid teemakäsitluseks on leitavad siit:

* 
https://ravimiamet.ee/statistika-ja-kokkuvotted/statistika/ravimiameti-statistikaraamatud
* 
https://ravimiamet.ee/ravimid-ja-ohutus/ravimiohutus-ja-kvaliteet/antimikroobne-resistentsus

*	https://ravimiamet.ee/antibiootikumid-ja-amr-infomaterjalid

3.	Kui suur on reaalne risk, et Eestis areneb välja uusi või levib laiemalt 
juba tuntud "superbakterite" (nagu MRSA) tüvesid?

Risk on alati olemas, kui ei järgita antibiootikumide õiget kasutusviisi, 
sest bakterid on võimelised kohanema ebasoodsate tingimustega ja seeläbi 
võivad resistentsemad ellu jääda ning hakata levima.

4.	Kuidas hindate Eesti elanikkonna teadlikkust ravimiresistentsusest? Kas 
teavitustöö kaudu on vaja näiteks tõsta teadlikkust sellest, millal on 
antibiootikumid vajalikud ja millal mitte?

Antibiootikume saab määrata ainult arst – seega on esmatähtis arstide 
teadlikkus ravimresistentsusest ja ravijuhendite järgimine. Ka apteekril on 
võtmeroll aitamaks kaasa ravi efektiivsusele ja ohutusele tehes 
patsientidele selgitustööd õigest ravimi tarbimisest. Nii arst kui apteeker 
saab otseselt kaasa aidata elanikkonna teadlikkuse tõstmisel. Oluline on, et 
patsient kasutaks antibiootikume õigesti pidades kinni määratud 
raviskeemist.

Ravimiamet, Terviseamet, Eesti Infektsioonhaiguste Selts ja Eesti 
Laborimeditsiini Ühing koostasid antibiootikumide kasutamise infomaterjali 
Eesti arstidele. See on abivahend lisaks ravijuhenditele, toetamaks arsti 
raviotsuseid antibiootikumide määramisel. WHO jagab antibiootikumid 
resistentsusriski ja meditsiinilise olulisuse alusel kolme rühma (Access, 
Watch ja Reserve ehk AWaRe). WHO riikide eesmärk on, et vähemalt 70% 
antibiootikumide kasutamisest moodustaksid Access-kategooria ravimid. Eestis 
oli see näitaja olnud stabiilselt 64%, mis näitab, et teema vajab jätkuvalt 
tähelepanu ja arendamist.

5.	Kas on mingeid mittemedikamentoosseid lahendusi või ennetusmeetodeid, 
mida võiks rõhutada (nt vaktsineerimine või hügieeninõuded), et 
ravimiresistentsust ohjata?

Vaktsineerimine ja hügieeninõuete järgimine on elementaarsed, aga vaktsiinid 
on enamuses olemas pea kõigi viirushaiguste vastu (mõne erandiga). 
Bakteriaalsete nakkuste korral on oluline arsti määratud ravikuur 
konkreetses annuses, määratud intervalliga ja määratud pikkuses lõpuni teha.

6.	Missugused on 5 peamist soovitust elanikkonnale, mida jälgida, et kaas 
aidata ravimiresistentsuse ohjamisele?

Kuidas antibiootikume õigesti ja vastutustundlikult kasutada?

• Võta antibiootikume ainult arsti ettekirjutusel.

• Pea kinni raviskeemist, ka siis, kui tunned end paremini ja 
haigussümptomeid enam pole.

• Ära jaga sulle välja kirjutatud antibiootikume oma lähedastele või 
tuttavatele - antibiootikume tohib kasutada vaid see patsient, kellele need 
on välja kirjutatud.

• Ära kasuta eelmisest ravikuurist alles jäänud antibiootikume iseseisvalt, 
sest need ei pruugi sind mitte aidata, vaid põhjustada resistentsete 
bakterite teket organismis.

• Ravikuurist üle jäänud antibiootikumid on ravimijäätmed, mis tuleb kokku 
koguda ja õigesse kogumiskohta viia.

Meie kodulehelt on need soovitused tegelikult kenasti leitavad: 
https://ravimiamet.ee/ravimid-ja-ohutus/ravimiohutus-ja-kvaliteet/antimikroobne-resistentsus

7.	Mida peaksid tarbijad teadma antibiootikumide jääkide sattumisest 
keskkonda ja kuidas seda vältida (nt vanade ravimite utiliseerimine)?

Kogu info on leitav siit: https://ravimiamet.ee/ravimijaatmed

8.	Milliseid trende ja väljakutseid näeb Ravimiamet ravimiresistentsuse 
valdkonnas lähima viie aasta perspektiivis?

Kasutatud antibiootikumide üldkoguse vähendamine on kindlasti üks 
väljakutseid. 
https://food.ec.europa.eu/system/files/2020-05/f2f_action-plan_2020_strategy-info_en.pdf

Lisaks muutub toimeainete valik järjest olulisemaks. ECDC on seadnud Euroopa 
riikidele eesmärgi, et vähemalt 65% antibiootikumidest antibiootikumide 
kasutamisest moodustaksid Access-kategooria ravimid, WHO poolt seatud 
ülemaailmne eesmärk on 70%-

https://www.who.int/data/gho/indicator-metadata-registry/imr-details/5767

Ravimiameti enda lisainfo selle teema kohta leitav siit: 
https://ravimiamet.ee/antibiootikumid-ja-amr-infomaterjalid

Ikka head

Kristi Sarap

Ravimiameti kommunikatsiooninõunik

[email-masked] <mailto:[email-masked]>

Saatja: Triin Raestik <[email-masked]>
Saatmisaeg: reede, 20. veebruar 2026 16:14
Adressaat: RA Kommunikatsioon <[email-masked]>
Teema: Intervjuu veebiväljaandele Tervisegeenius

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Tere,

kirjutan veebiväljaandest Tervisegeenius. Vamistan Trevisegeeniuses 
ilmuvasse Targa patsiendi blogisse, mida toetab ravimiettevõte Roche, ette 
artiklit teemal "Ravimiresistentsus – nähtamatu oht igapäevameditsiinis". 
Igaks juhuks märgin, et artiklis ei too ma välja ühegi konkreetse ravimi 
nimetust (küll võib viidata toimeainetele). Samuti ei ole loos nimetatud 
Roche'i ega ole viiteid Roche'ile.

Palun artikli jaoks Ravimiametilt vastuseid järgmistele küsimustele.

1. Milline on Ravimiameti hinnangul ravimiresistentsuse hetkeseis Eestis, 
võrreldes teiste Euroopa riikidega?
2. Kas ja milliseid konkreetseid samme astub Ravimiamet, et ohjeldada 
ravimiresistentsuse levikut Eestis?
3. Kui suur on reaalne risk, et Eestis areneb välja uusi või levib laiemalt 
juba tuntud "superbakterite" (nagu MRSA) tüvesid?
4. Kuidas hindate Eesti elanikkonna teadlikkust ravimiresistentsusest? Kas 
teavitustöö kaudu on vaja näiteks tõsta teadlikkust sellest, millal on 
antibiootikumid vajalikud ja millal mitte?
5. Kas on mingeid mittemedikamentoosseid lahendusi või ennetusmeetodeid, 
mida võiks rõhutada (nt vaktsineerimine või hügieeninõuded), et 
ravimiresistentsust ohjata?

6. Missugused on 5 peamist soovitust elanikkonnale, mida jälgida, et kaas 
aidata ravimiresistentsuse ohjamisele?
7. Mida peaksid tarbijad teadma antibiootikumide jääkide sattumisest 
keskkonda ja kuidas seda vältida (nt vanade ravimite utiliseerimine)?
8. Milliseid trende ja väljakutseid näeb Ravimiamet ravimiresistentsuse 
valdkonnas lähima viie aasta perspektiivis?

Olen tänulik, kui vastused küsimustele jõuavad minuni uue nädala 
neljapäevase päeva jooksul (26.02.).

Heade soovidega

Triin Raestik

Triin Raestik

Geenius Meedia

vastutav toimetaja

527 4500

 <mailto:[email-masked]> [email-masked]

 <http://www.geenius.ee> www.geenius.ee